# Oznámenie o začatí prípravných trhových konzultácií

k predmetu zákazky „Informačný systém Reverse 112 – varovanie obyvateľstva prostredníctvom CellBroadcast“ podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

# Identifikácia verejného obstarávateľa

Názov organizácie: Ministerstvo vnútra Slovenskej republiky

Adresa sídla: Pribinova 2, 812 72 Bratislava

IČO: 00 151 866

DIČ: 202 057 1520

Kontakt: JUDr. Jozef Kubinec MSc.

e-mail: [jozef.kubinec@minv.sk](mailto:jozef.kubinec@minv.sk)

Internetová adresa (URL): [www.minv.sk](http://www.minv.sk)

(ďalej len „verejný obstarávateľ“)

# Účel prípravných trhových konzultácií

Účelom prípravných trhových konzultácií (ďalej len „PTK“) je:

* príprava a informovanie potenciálnych záujemcov o plánovanom postupe verejného obstarávania na uvedený predmet zákazky,
* overenie reálnosti, objektívnosti a primeranosti požiadaviek na plnenie predmetu zákazky,
* získať a zapracovať spätnú väzbu od hospodárskych subjektov – potenciálnych záujemcov, ktorí sa zúčastnia prípravných trhových konzultácií,
* spresniť návrh opisu predmetu zákazky, vrátane určenia vhodných termínov na plnenie zákazky, s cieľom zadefinovať jednoznačný, úplný a nestranný opis predmetu zákazky
* súčasťou prípravných trhových konzultácií bude určenie predpokladanej hodnoty zákazky a štruktúry zložiek tejto hodnoty (ďalej len „PHZ“)
* získanie informácií potrebných pre nastavenie požiadaviek a podmienok pripravovaného verejného obstarávania tak, aby boli dodržané princípy verejného obstarávania a aby sa verejného obstarávania mohli zúčastniť všetci potenciálni dodávatelia pôsobiaci na relevantnom trhu, za dodržania potrieb verejného obstarávateľa.

# Stručný opis predmetu zákazky

# Predmetom plánovaného verejného obstarávania je „Informačný systém Reverse 112 – varovanie obyvateľstva prostredníctvom CellBroadcast““. Návrh opisu predmetu zákazky, ktorý bude predmetom prípravných trhových konzultácií a predbežného zapojenia záujemcov je uvedený v prílohe č. 2 tohto oznámenia. Návrh štruktúry zložiek PHZ je uvedený v prílohe č.3 tohto oznámenia.

# Náklady spojené s trhovými konzultáciami

Všetky náklady a výdavky spojené s účasťou na prípravných trhových konzultáciách znáša hospodársky subjekt bez akéhokoľvek finančného nároku na verejného obstarávateľa.

# Priebeh prípravných trhových konzultácií

# Prípravné trhové konzultácie sú určené pre hospodárske subjekty, ktoré poskytujú služby tvoriace predmet zákazky.

1. Hospodársky subjekt sa do prípravných trhových konzultácií zapojí tak, že vyplní formulár uvedený v Prílohe č.1, zodpovie na tam uvedené otázky a zašle ho verejnému obstarávateľovi prostredníctvom elektronického prostriedku JOSEPHINE najneskôr do 30.11.2023 do 12:00 hod.
2. Po uplynutí lehoty verejný obstarávateľ zostaví zoznam účastníkov prípravných trhových konzultácií a zároveň oznámi hospodárskym subjektom, ktoré prejavili záujem o účasť konkrétny dátum, čas a miesto uskutočnenia prípravných trhových konzultácií, a to prostredníctvom elektronického prostriedku JOSEPHINE.
3. Verejný obstarávateľ následne vyhodnotí získané informácie a poznatky z prípravných trhových konzultácií. V procese hodnotenia získaných informácií môže verejný obstarávateľ požiadať hospodársky subjekt o vysvetlenie ním poskytnutých informácií.
4. Na podklade vyhodnotenia prípravných trhových konzultácií verejný obstarávateľ určí podmienky verejného obstarávania.
5. Verejný obstarávateľ príjme primerané opatrenia na zabezpečenie ochrany dôverných informácií, ktorú môžu byť v rámci PTK poskytnuté. Hospodársky subjekt označí informácie, ktoré považuje za dôverné, a s ktorými vyžaduje primerané zaobchádzanie.
6. Verejný obstarávateľ si vyhradzuje právo upravovať informácie týkajúce sa priebehu a obsahu PTK kedykoľvek počas ich trvania. O prípadných zmenách bude verejný obstarávateľ informovať dostatočne vopred.
7. Tento dokument obsahuje informácie, ktoré majú predbežný/indikatívny charakter a môžu podliehať zmenám. Z tohto dôvodu sa informácie uvedené v tomto dokumente nemôžu považovať za (i) opis predmetu zákazky verejného obstarávania, (ii) súťažné podklady pre účely predloženia ponuky.

# Doplňujúce informácie

Hospodárske subjekty, ktoré sa zúčastnia prípravných trhových konzultácií sa môžu zúčastniť pripravovaného verejného obstarávania a predložiť ponuku.

Účasťou na prípravných trhových konzultácií hospodársky subjekt berie na vedomie a súhlasí so zverejnením informácií, ktoré poskytol verejnému obstarávateľovi v rámci prípravných trhových konzultácií. Tieto informácie budú zverejnené v profile verejného obstarávateľa vo forme zápisnice, no v anonymizovanej podobe, t. j. bez identifikačných údajov hospodárskeho subjektu.

Na adrese <https://josephine.proebiz.com/sk/tender/49568/summary>

sa nachádzajú potrebné dokumenty a informácie k PTK.

**Termín na prihlásenie sa do PTK je 30.11.2023 do 12:00 hod.**

**Prílohy:**

Príloha č. 1 Formulár spolu s otázkami

Príloha č. 2 Návrh opisu predmetu zákazky

Príloha č. 3 Štruktúra PHZ